เรื่องร้องเรียน: อยากสอบถามว่า ถ้าบ้านอยู่ในซอยนี้จะทิ้งขยะได้ตรงจุดไหน หรือต้องดำเนินการยังไงบ้างคะ
การดำเนินการของเจ้าหน้าที่: ฝ่ายรักษาความสะอาดฯ สำนักงานเขตวัฒนา จะเข้าจัดเก็บขยะมูลฝอยภายในซอยสุขุมวิท 65 สัปดาห์ละ 2 ครั้ง (วันพุธกับวันอาทิตย์) เวลาประมาณ 17.00-19.00 น. โดยท่านสามารถนำถังรองรับมูลฝอยหรือถุงดำพร้อมมัดปากถุงให้เรียบร้อย แล้วนำมาทิ้งตามเวลาที่แจ้งไว้ข้างต้น ตั้งวางไว้บริเวณชายคาหรือริมรั้วบ้านเรือนของตนเอง ซึ่งได้กำชับเจ้าหน้าที่ให้ดำเนินการจัดเก็บตรงตามรอบเวลาที่กำหนด           ท่านสามารถสอบถามข้อมูลเพิ่มเติมได้ที่หมายเลขโทรศัพท์ 023-817-915
ความเห็นของผู้แจ้ง: ขอบคุณมากค่ะที่ช่วยชี้แจงรายละเอียดเพิ่มเติมให้
พื้นที่: แขวงพระโขนงเหนือ เขตวัฒนา กรุงเทพมหานคร